Translate the text from Welsh to English.



 
Dyma drydedd flwyddyn y trefniadau cynllunio yn dilyn cyflwyno Deddf Cyllid y GIG (Cymru) 2014\. Roedd Fframwaith Cynllunio GIG Cymru yn nodi dull newydd o fynd ati i gynllunio yng ngwasanaeth iechyd Cymru, gan ei gwneud yn ofynnol i fyrddau iechyd ac ymddiriedolaethau’r GIG ddangos sut y caiff adnoddau eu defnyddio dros gyfnod o dair blynedd i wneud y canlynol:

* Mynd i’r afael â meysydd o angen o ran iechyd y boblogaeth, a gwella canlyniadau iechyd
* Gwella ansawdd gofal
* Sicrhau’r gwerth gorau o adnoddau.

Mae Llywodraeth Cymru wedi cryfhau’r trefniadau cynllunio dros y 12 mis diwethaf i adlewyrchu’r gwersi a ddysgwyd o ddwy flynedd gyntaf y drefn gynllunio newydd. Ni chaiff cynllun ei gymeradwyo oni bai bod proses gadarn o graffu a chymeradwyo wedi’i chynnal ar lefel bwrdd ac fy mod innau, fel Ysgrifennydd Cabinet, yn fodlon bod y cynllun yn diwallu’r gofynion a bennwyd yn y fframwaith.

Nid yw cymeradwyo cynllun yn golygu nad yw bwrdd iechyd neu fwrdd ymddiriedolaeth y GIG yn atebol am y gwaith o ddarparu gwasanaethau. Nid yw ychwaith yn rhagfarnu canlyniad unrhyw broses briodol y mae ei hangen i roi’r cynllun ar waith. Er enghraifft, rhaid i unrhyw waith i ad\-drefnu gwasanaethau gael ei wneud yn unol â’r ddeddfwriaeth ac â’n canllawiau cyfredol, a bydd gofyn i unrhyw gais am fuddsoddiad cyfalaf ddilyn y broses arferol ar gyfer cymeradwyo achosion busnes.

Yn dilyn proses graffu drylwyr ar gynlluniau tymor canolig integredig 2016\-19, rwyf wedi cymeradwyo’r chwe sefydliad canlynol: Byrddau Iechyd Prifysgol Aneurin Bevan a Chwm Taf, Bwrdd Iechyd Addysgu Powys, Iechyd Cyhoeddus Cymru ac Ymddiriedolaethau GIG Felindre a Gwasanaeth Ambiwlans Cymru.

Rwyf wedi gosod telerau atebolrwydd heriol i sicrhau ein bod yn parhau i ysgogi gwelliant cyflym trwy'r gwasanaeth iechyd, ac osgoi hunanfodlonrwydd mewn unrhyw sefydliad. Bydd perfformiad y sefydliadau hyn yn cael ei adolygu'n rheolaidd yn ystod y flwyddyn.

Dyma'r flwyddyn gyntaf y cafodd cynllun Ymddiriedolaeth GIG Gwasanaethau Ambiwlans Cymru ei gymeradwyo, ac mae'n adlewyrchu'r gwelliannau sydd wedi digwydd yn yr Ymddiriedolaeth hon, gyda chefnogaeth y Cyd\-bwyllgor Gwasanaethau Ambiwlans Brys, dros y ddwy flynedd ddiwethaf.

### Bwrdd Iechyd Prifysgol Betsi Cadwaladr

Bydd Aelodau’r Cynulliad yn ymwybodol fod Bwrdd Iechyd Prifysgol Betsi Cadwaladr yn wynebu nifer o heriau sy'n ymwneud â gwasanaethau a pherfformiad, sy’n golygu bod gofyn iddynt gael cymorth parhaus. Bydd datblygu cynllun blwyddyn sy’n glir a chadarn yn rhan o’r broses hon, a bydd yn digwydd law yn llaw â gwaith y Mesurau Arbennig.

### Bwrdd Iechyd Prifysgol Hywel Dda

Mae Bwrdd Iechyd Prifysgol Hywel Dda yn wynebu heriau parhaus sy'n ymwneud â gwasanaethau, strategaethau a chyllid. Bydd y bwrdd iechyd yn llunio cynllun blwyddyn a fydd yn caniatáu i'r bwrdd iechyd ganolbwyntio ar feysydd â blaenoriaeth dros y flwyddyn nesaf. Mae swyddogion yn gweithio'n agos gyda'r bwrdd iechyd i ddarparu cymorth wrth iddynt ddatblygu a gweithredu'r cynllun hwn, gan barhau i weithio ar ddatblygu cynllun tair blynedd derbyniol.

### Bwrdd Iechyd Prifysgol Abertawe Bro Morgannwg

Nid yw'r Bwrdd Iechyd wedi gallu llunio cynllun tymor canolig integredig sy'n cyflawni gofynion gwasanaethau a chydbwysedd ar draws tair blynedd y cynllun. Rwy’n cydnabod bod hyn yn siom i sefydliad sydd wedi gweithio’n galed i greu cynllun i’w gymeradwyo, ac sydd â dyhead clir i sicrhau gwelliannau.  Fodd bynnag, mae pryderon penodol ynghylch perfformiad, yn enwedig o ran gofal heb ei drefnu a gwasanaethau canser.  Mae'r sefydliad wrthi’n llunio cynllun blwyddyn sy'n canolbwyntio ar gyflawni'n well ar draws nifer o feysydd perfformiad. Bydd swyddogion yn parhau i weithio gyda’r Bwrdd Iechyd i’w cynorthwyo yn eu huchelgais i sicrhau cymeradwyaeth tair blynedd ar gyfer 2017/18\.

### Bwrdd Iechyd Prifysgol Caerdydd a'r Fro

Mae Caerdydd a'r Fro wedi gofyn am ragor o amser i gwblhau eu cynllun tair blynedd. Rwyf felly wedi cytuno â’r Cadeirydd y byddaf yn gohirio fy mhenderfyniad am eu cynllun tan 8 Gorffennaf, er mwyn i’r sefydliad gael amser i roi’r wedd derfynol ar rai materion yn ymwneud â’u cynllun ariannol. Rwyf wedi gofyn i’m swyddogion ddarparu rhagor o gyngor ar ôl y dyddiad hwnnw.

Mae’r newidiadau eleni yn dangos pa mor llym yw'r broses gymeradwyo, a'i bod yn ofynnol i sefydliadau fodloni eu hamodau cymeradwyo yn barhaus trwy gydol y cylch treigl tair blynedd.

Bydd pob un o'r tri sefydliad nad yw eu cynlluniau wedi’u cymeradwyo yn cytuno ar gynllun blwyddyn sy'n adlewyrchu'r canlyniadau allweddol ar gyfer eleni a'r cerrig milltir ar gyfer datblygu ymhellach, gyda'r bwriad o gyflawni cynlluniau tymor canolig derbyniol yn 2017/18\.

Mae'r cynlluniau tymor canolig integredig 3 blynedd yn ddatganiadau hanfodol o fwriad strategol sefydliadau'r GIG, a'r hyn y maent yn bwriadu ei gyflawni. Mae'n rhaid i’r broses gymeradwyo ar gyfer cynlluniau mor bwysig fod yn llym. Rwy'n disgwyl i Fyrddau sicrhau bod eu sefydliadau'n bodloni amodau cymeradwyo eu cynlluniau yn barhaus, yn ogystal â'r ymrwymiadau sydd wedi'u nodi yn eu cynlluniau tymor canolig integredig. Lle nad yw Byrddau'n gallu cyflawni cynlluniau 3 blynedd cymeradwy, bydd fy swyddogion yn ystyried trefniadau priodol i'w cefnogi.







Translation:


 
This is the third year of the planning arrangements following the introduction of the NHS Finance (Wales) Act 2014\. The NHS Wales Planning Framework marked a new approach to planning in the Welsh health service, requiring health boards and NHS trusts to set out how resources will be used over a 3 year period to:


* Address areas of population health need and improve health outcomes
* Improve the quality of care
* Ensure best value from resources.


The Welsh Government has strengthened the planning arrangements over the last 12 months to reflect lessons learned from the first 2 years of this new planning regime. A plan will only be approved following robust, board\-level scrutiny and approval and when I, as Cabinet Secretary, am satisfied that it meets the requirements set out in the framework.


The approval of a plan does not abdicate health board or NHS trust board accountability for the delivery of services nor does it prejudice the outcome of any due process required to implement the plan. Any service reconfiguration needed must be carried out in line with legislation and our existing guidance, for example, and any application for capital investment will be subject to the normal business case approval processes.


Following a robust scrutiny process of the 2016\-19 integrated medium\-term plans, I have approved the following 6 organisations – Aneurin Bevan and Cwm Taf University Health Boards, Powys teaching Health Board, Public Health Wales, Velindre, and Welsh Ambulance Services NHS Trusts.


I have set challenging accountability terms to ensure that we continue to drive improvement at pace through the health service, and avoid complacency in any organisations. The performance of these organisations will be reviewed regularly through the year.


This is the first year that WAST’s plan has been approved, and reflects the improvements that have taken place within this trust, supported by EASC, over the last 2 years.


### Betsi Cadwaladr University Health Board


Assembly Members will be aware that Betsi Cadwaladr University Health Board faces a number of service and performance challenges, which require ongoing support. The development of a clear and robust one year plan will form part of this, and will take place alongside the special measures work.


### Hywel Dda University Health Board


Hywel Dda University Health Board faces ongoing strategic, service and financial challenges. The health board will produce a one year plan which will allow the health board to focus on priority areas over the next year. Officials are working closely with the health board to provide support as they develop and implement this plan, and continue to work on developing an approvable 3 year plan.


### Abertawe Bro Morgannwg University Health Board


ABMU has not been able to produce an IMTP that delivers service requirements and balances across the 3 year period of the plan. I recognise that this is disappointing for the organisation which has worked hard to produce an approvable plan and have clear ambition to deliver improvements. There are, however, specific concerns about performance, particularly in unscheduled care and cancer services. The organisation is producing a one year plan that focuses on improved delivery across a number of performance areas.  Officials will continue to work with ABMU to support them in their ambition to achieve a 3 year approval for 2017/18\.


### Cardiff and Vale University Health Board


Cardiff and Vale has requested some additional time in order to finalise their 3 year plan. I have therefore agreed with the Chair to defer my decision on their plan until the 8 July, in order for the organisation to have the opportunity to finalise work on some material issues in relation to their financial plan. I have asked my officials to provide further advice after that date.


The changes this year demonstrate the rigour of the approval process, and that organisations are required to continually meet their approval conditions throughout the rolling 3 year cycle.


Each of the 3 organisations who have not had approved plans will agree a one\-year plan, which reflects key deliverables for this year and milestones for further development with the aim of achieving approvable medium\-term plans in 2017/18\.


The 3 year IMTPs are critical statements of the strategic and delivery intentions of NHS organisations. The approval process for such important plans must be rigorous. I expect boards to ensure their organisations continually meet their plan approval conditions and to meet the commitments set out in their IMTPs. Where boards are unable to deliver approvable 3 year plans, my officials will consider appropriate arrangements to support them.